49. schôdza NR SR - 4.deň - A. dopoludnia
Dátum: 2026-04-17
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážený pán minister, milé kolegyne, kolegovia. Veľká škoda, že ministri slovenskej vlády necestujú do práce vlastným autom, lebo dnes by sme mali poriešené zvýšené ceny pohonných hmôt. Veľká škoda, že ministri nezarábajú to, čo priemerný Slováci, lebo dnes by sme nakupovali tie sľubované lacnejšie potraviny. Veľká škoda, že ministri a členovia vládnej koalície netrávia hodiny v čakárni u lekára, že nečakajú mesiace na rôzne lekárske zákroky, lebo to by sa k zdravotníctvu stavali úplne inak. Bohužiaľ, to, čo trápi konkrétneho jedného ministra Matúša Šutaja Eštoka, je jeho lajdáckosť a to, že si nekontroluje svoju elektronickú poštu a to, že kvôli tomu prehral súd, bohužiaľ pre neho, že financie musí platiť zo svojho a nie zo štátneho rozpočtu, ako to bolo v prípade pokút, ktoré mu boli uložené ako Ministerstvu vnútra zo strany Úradu na ochranu osobných údajov a zo strany Úradu na ochranu oznamovateľov korupcie. Ten postoj je však rovnaký, tak ako sa pomstil a vyvŕšil si svoju zlosť na tom, že jedno sobotné popoludnie vláda musela schvaľovať návrh zákona na rušenie úradu, tak takto aj po pár týždňoch, mesiacoch tu máme návrh, ktorý vlastne súdu zakáže používať elektronickú schránku alebo doručovať do elektronickej schránky v prípade rozsudkov pre zmeškanie. Presne v takých prípadoch, aký sa týka Matúša Šutaja Eštoka. Pán minister sa tu dušoval, aká je to vážna vec, ako je potrebné to upraviť, ale opak je pravdou. 26 000 ľudí alebo subjektov doplatilo na rozsudok pre zmeškanie, dodnes to nikoho netrápilo. Ako spomínali aj moje kolegyne. Ani tentokrát to ministra spravodlivosti netrápilo, pretože do MPK predložil návrh zákona, kde sa táto problematika absolútne neriešila. Ak si teraz niekto povie, fajn, tak to v medzirezortnom pripomienkovom konaní museli byť desiatky pripomienok od rôznych subjektov, od advokátov, súdov a podobne alebo verejnosti nebodaj, ktorej sa to dotýka, tak ani toto nie je pravda. Pripomienku dalo Ministerstvo vnútra, ministerstvo Matúša Šutaja Eštoka. On sám si nechal napísať v zásade paragraf alebo pripomienku, ktorá bude do budúcnosti riešiť jeho situáciu. Áno, teraz už to na jeho stav nebude mať vplyv, ale bude to také pre neho morálne zadosťučinenie. Mnohí hovoria, že tu vlastne nie je žiadna možnosť opravy alebo niečo podobné, že v akej bol zlej situácii. Tak aj tu chcem opraviť pána ministra a všetkých, ktorí zdieľajú jeho názor. Aj dnes je možné podať odvolanie voči rozsudku pre zmeškanie, a súd ho aj uzná, len tam musia byť uvedené objektívne dôvody. A viete čo, skúšal to aj pán Šutaj Eštok. Akurát si nejako pomýlil dátumy. On naozaj argumentoval, že bol v tom čase PN. Až následne sa však ukázalo, že dátum jeho PN a dátum doručenia nesedeli. Takže kvôli takejto lajdáckosti a neschopnosti on naozaj ten súd definitívne prehral. Čiže naozaj existujú tu opravné prostriedky a nie je dôvod na zmenu. To, že je to robené účelovo, vyplýva aj z toho, že ten rozsudok pre zmeškanie platí aj pre žalovaného, aj pre žalobcu. Lenže spôsob doručenia už rovnaký nie je. Ministerstvo dáva povinnosť súdu doručovať tento kontumačný rozsudok žalovaným klasickou poštou, ale akonáhle by sa takýto kontumačný rozsudok mal týkať žalobcu, tak tam nie. Tam sa aj naďalej bude musieť doručovať elektronicky. Na tomto príklade vidno, že to bolo robené na Klasickou poštou. Ale akonáhle by sa takýto kontumačný rozsudok mal týkať žalobcu, tak tam nie. Tam sa aj naďalej bude musieť doručovať elektronicky. Na tomto príklade vidno, že to bolo robené naozaj tak po eštekovsky. A v zásade len, aby sa to týkalo jeho situácie. No a druhou vážnou chybou alebo ďalšou je predĺženie všeobecných lehôt súdov. Naozaj, keď si pozriete či ten pôvodný návrh alebo aj pripomienky, ktoré verejnosť alebo odborná verejnosť vzniesla, nikomu tá všeobecná lehota súdom nevadila. Absolútne nikomu. Toto je prvý minister financií, prvý minister spravodlivosti, ktorý ide voči duchu zákona a toho, čo, čo má byť cieľom, aby sa ľudia domohli spravodlivosti čo najskôr, najhospodárnejšie a najefektívnejšie. Desať rokov tu funguje elektronické doručovanie, teraz ho ruší. Lehoty, jasné, že konkrétny súd vie najlepšie pri tom, ktorom prípade vyhodnotiť, aká lehota je primeraná a vhodná na danú situáciu, ale nie, dnes sa tu naozaj bude čakať 15 dní na akýkoľvek úkon. To neúmerne predĺži všetky súdne konania bez výnimky. No a keď ešte hovorím o tej nehospodárnosti, tak predvčerom vlastne sme tu mali návrh zákona, kde kolegovia z HLAS-u upravovali ceny Alexandra Dubčeka, respektíve Miloslava Hurbana, kde v záujme konsolidácie navrhovali znížiť finančnú odmenu. Podotýkam, že tých odmien je ročne pár jednotiek. Napríklad aj Andrej Danko udelil len jednu takúto cenu, hoci on ten návrh predkladal svojho času. Tak keď sme si pred dvoma dňami kladli otázku, že komu bude chýbať pár desiatok, možno 1000, 30, 40, 50 000 €, tak pán Susko nám dal odpoveď. Tie tisíce eur sa použijú na nákup poštových známok, lebo toľko sa bude musieť doručovať písomne. No a ako som aj spomínal vo svojej faktickej poznámke, tá posledná nehanebnosť, ktorú tento návrh obsahuje, je to, že naozaj zmaril podstatu transpozície smernice, ktorá mala pred šikanóznymi žalobami chrániť slovenských občanov. Toto je vypustené. A ak si myslíte, že je to opäť z jeho hlavy, nie, lebo je to z hlavy alebo na podnet Úradu vlády. Pán minister Susko sa totiž veľmi rád v ostatnej dobe stavia do úlohy poštára. Naozaj tie najzásadnejšie návrhy zákonov, ktoré tu predkladá, neviem sa zbaviť pocitu, že tieto návrhy nie sú písané na jeho ministerstve, ale preberá ich od advokátov jeho obvinených a obžalovaných spolustraníkov alebo ich preberá z pera Matúša Šutého a Eštoka alebo ich preberá a čaká vedúceho Úradu vlády Gedu. Takže toto je naozaj jeden veľmi hanebný návrh, v ktorom si koalícia zároveň aj otestovala ďalší spôsob, akým prepašovať takéto podľa mňa opatrenia bez toho, aby si ich verejnosť odborná všimla a aby o tom bola čo najmenšia diskusia. A robí to cez pripomienkové konanie, kde naozaj verejnosť celé dni alebo týždne nemá o tom vedomosť a následne to v takejto pozmenenej podobe príde do Národnej rady, kde sa spolieha, že je to len technický predpis a poslanci si to nepozrú. Ďakujem veľmi pekne. Ďakujem pekne. A ja, pán.